62023CO0312_INF
Διάταξη του Δικαστηρίου (έκτο τμήμα) της 27ης Μαΐου 2024 –Addiko Bank
(Υπόθεση C‑312/23)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Απάντηση που μπορεί να συναχθεί σαφώς από τη νομολογία – Προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ελεύθερη κυκλοφορία των δεδομένων αυτών – Κανονισμός (ΕΕ) 2016/679 – Άρθρο 15 – Δικαίωμα πρόσβασης του υποκειμένου των δεδομένων στα δεδομένα προσωπικού χαρακτήρα που το αφορούν και υποβάλλονται σε επεξεργασία – Δικαίωμα λήψης αντιγράφου των δεδομένων – Έννοια του “αντιγράφου” – Λόγοι του αιτήματος πρόσβασης στα εν λόγω δεδομένα – Χρήση των δεδομένων για την άσκηση αγωγής»
1.
Προστασία των φυσικών προσώπων έναντι της επεξεργασίας δεδομένων προσωπικού χαρακτήρα – Κανονισμός 2016/679 – Δικαίωμα πρόσβασης του υποκειμένου των δεδομένων στα δεδομένα του που υποβάλλονται σε επεξεργασία – Παροχή αντιγράφου των δεδομένων – Έννοια του αντιγράφου – Πρόσβαση του υποκειμένου των δεδομένων σε πιστή και εύληπτη αναπαραγωγή του συνόλου των δεδομένων – Αντίγραφα αποσπασμάτων εγγράφων ή ολόκληρων εγγράφων ή ακόμη και αποσπασμάτων βάσεων δεδομένων που περιέχουν, μεταξύ άλλων, τα εν λόγω δεδομένα – Εμπίπτουν – Προϋπόθεση
(Κανονισμός 2016/679 του Ευρωπαϊκού Κοινοβουλίου και του Συμβουλίου, αιτιολογική σκέψη 58 και άρθρα 12 § 1 και 15 §§ 1 και 3· οδηγία 95/46 του Ευρωπαϊκού Κοινοβουλίου και του Συμβουλίου, άρθρο 12, στοιχείο αʹ)
(βλ. σκέψεις 25-29, 31-33, διατακτ. 1)
2.
Προστασία των φυσικών προσώπων έναντι της επεξεργασίας δεδομένων προσωπικού χαρακτήρα – Κανονισμός 2016/679 – Δικαίωμα πρόσβασης του υποκειμένου των δεδομένων στα δεδομένα του που υποβάλλονται σε επεξεργασία – Δικαίωμα δωρεάν λήψης του πρώτου αντιγράφου των δεδομένων – Υποχρέωση του υπευθύνου επεξεργασίας για παροχή του εν λόγω αντιγράφου – Απορρέουσα από το προοίμιο του κανονισμού υποχρέωση του υποκειμένου των δεδομένων να αιτιολογεί την αίτηση πρόσβασης στα δεδομένα – Δεν υφίσταται
(Κανονισμός 2016/679 του Ευρωπαϊκού Κοινοβουλίου και του Συμβουλίου, αιτιολογική σκέψη 63, 1η περίοδος, και άρθρα 4, σημεία 2 και 7, 15 §§ 1 και 3)
(βλ. σκέψεις 39, 40, 43, 48, 49, 51, 52, διατακτ. 2)
Διατακτικό
1)
Το άρθρο 15, παράγραφος 3, πρώτη περίοδος, του κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων),
έχει την έννοια ότι:
το δικαίωμα του υποκειμένου των δεδομένων να λάβει αντίγραφο των δεδομένων προσωπικού χαρακτήρα που το αφορούν και υποβάλλονται σε επεξεργασία συνεπάγεται ότι στο υποκείμενο των δεδομένων παρέχεται πρόσβαση σε πιστή και εύληπτη αναπαραγωγή του συνόλου των δεδομένων αυτών. Το εν λόγω δικαίωμα προϋποθέτει το δικαίωμα λήψης πλήρους αντίγραφου των εγγράφων που περιέχουν, μεταξύ άλλων, τα εν λόγω δεδομένα, εφόσον η παροχή τέτοιου αντιγράφου είναι απαραίτητη για να μπορέσει το υποκείμενο των δεδομένων να επαληθεύσει την ακρίβεια και την πληρότητα των δεδομένων, καθώς και για να διασφαλιστεί η κατανόησή τους.
2)
Το άρθρο 15, παράγραφοι 1 και 3, του κανονισμού 2016/679
έχει την έννοια ότι:
η υποχρέωση παροχής στο υποκείμενο των δεδομένων που υποβάλλει σχετικό αίτημα αντιγράφου των δεδομένων προσωπικού χαρακτήρα που το αφορούν και υποβάλλονται σε επεξεργασία επιβάλλεται στον υπεύθυνο επεξεργασίας, ακόμη και όταν το σχετικό αίτημα υποβάλλεται για σκοπό διαφορετικό σε σχέση με τους διαλαμβανόμενους στην αιτιολογική σκέψη 63, πρώτη περίοδος, του κανονισμού.